Danmark ved sommer-OL 2012

Danmarks deltagelse i sommer-OL 2012 i London, Storbritannien begyndte med kvalifikation og efterfølgende udtagelse af atleterne. Det danske hold blev på 113 idrætsudøvere fordelt på sytten sportsgrene. Den sportsgren, der sender flest deltagere til legene, er håndbold, idet både herrerne og damerne kvalificerede sig til legene, og da hvert af disse hold består af fjorten spillere, var der 28 danske håndboldspillere til OL.

Medaljer

Medaljevindere

Kvalifikation og udvælgelse af deltagere 
Deltagelsen afhang af danske sportsfolks præstationer i internationale kvalifikationsturneringer eller af deres placering på en verdensrangliste, afhængig af sportsgrenen. Ved kvalifikationsturneringer sikrede en god præstation deltagelse af en dansk atlet eller et dansk hold, hvor det ikke nødvendigvis var den eller de atleter, der sikrede deltagelsen, der kom med til legene. Da kvalifikationen kunne finde sted op imod et år inden legene, skete det med baggrund i efterfølgende præstationer, at det senere i et idrætsforbund blev besluttet, at andre end de, der sikrede kvalifikationen, var bedre og derpå officielt blev udtaget til legene. I de tilfælde, hvor en atlet med sin placering på en verdensrangliste sikrede en kvalifikation, var denne personligt knyttet til den pågældende atlet.

Pr. 18. februar 2012 var Danmark sikret mindst 65 OL-deltagere. Da de fleste pladser var vundet som nationspladser, kunne nogle deltagere deltage i flere discipliner, hvilket først blev afgjort senere.  Pr. 7. juni 2012 udtog Danmarks Olympiske Komité officielt 112 atleter. Tallet blev senere øget til 113, da kuglestøderen Kim Juhl Christensen blev efterudtaget 8. juli.

Deltagere 
Følgende atleter er deltager i legene:

Atletik 

For at komme til OL skulle man opfylde et kvalifikationskrav inden 8. juli 2012. Den 1. november 2011 begyndte forbundet at nominere dem, der havde klaret kravet.
 
 400 meter hækkeløb (kvinder) – 27. juli 2011
 Sara Slott Petersen: Ved et stævne i Ljubljana i juli 2011 satte Slott Petersen dansk rekord i 400 m hæk med 55,97, hvilket var under OL-kravet. Hun blev efterfølgende officielt udtaget af Danmarks Olympiske Komité 7. december 2011.

 800 meter løb (mænd) – 30. juli 2011
 Andreas Bube: Bube sejrede i Flanders Cup i Gent i tiden 1:46,10, hvilket var 20/100 under OL-kravet. Han blev senere officielt udtaget af Danmarks Olympiske Komité 7. december 2011.

 Kuglestød (mænd) – 6. juli 2012
 Kim Juhl Christensen: Juhl Christensen klarede kvalifikationskravet efter fristens udløb da han på Stade de France nåede 20,02 meter. Han blev officielt udtaget af Danmarks Olympiske Komité 8. juli 2012.

 Maratonløb (mænd) – 17. april 2011
 Jesper Faurschou: Han klarede formelt kravet til OL-kvalifikation med en tid på 2:16:15 i London Marathon. DIF godkendte hans deltagelse 4. maj 2012.

 Maratonløb (kvinder) – 22. april 2012
 Jess Draskau-Petersson: Hun klarede formelt kravet til OL-kvalifikation med en tid på 2:34:56 i London Marathon og blev udtaget af DIF 4. maj 2012.

 Stangspring (kvinder) – 17. februar 2012
 Caroline Bonde Holm sikrede sig pladsen, da hun satte dansk indendørsrekord med 4,42 m ved et stævne i Potsdam og blev udtaget af DIF 6. juli 2012

Resultater 
Olympic Stadium og The Mall – 3. til 12. august.
Mænd

Kvinder

Badminton 

Spillerne kvalificerede sig ud fra deres placering på verdensranglisten 3. maj 2012. Selv om de dermed formelt set var kvalificeret, er der kun to pladser til Danmark i hver række, hvilket gjorde, at udtagelsen ikke foregik automatisk.
 Herresingle
 Peter Gade: Han var sammen med Jan Ø. Jørgensen og Hans-Kristian Vittinghus kvalificeret. Danmarks Olympiske Komité udtog 14. maj 2012 Gade til den ene af de to danske pladser.
 Jan Ø. Jørgensen: Han var sammen med Peter Gade og Hans-Kristian Vittinghus kvalificeret. Danmarks Olympiske Komité udtog 14. maj 2012 Jørgensen til den anden af de to danske pladser.

 Damesingle
 Tine Baun: Hun var kvalificeret og blev udtaget 14. maj 2012.

 Herredouble
 Mathias Boe og Carsten Mogensen: Parret var kvalificeret og blev udtaget 14. maj 2012.

 Damedouble
 Kamilla Rytter Juhl og Christinna Pedersen: Parret var kvalificeret og blev udtaget 14. maj 2012.

 Mixeddouble
 Christinna Pedersen og Joachim Fischer samt Kamilla Rytter Juhl og Thomas Laybourn: De to par var kvalificeret og blev udtaget 14. maj 2012.

Resultater 
Wembley Arena – 28. juli – 5. august.

Boksning 
 Bantamvægt (mænd) – 18. april 2012
 Dennis Ceylan: Han sikrede sig deltagelse i OL-turneringen, da han vandt et kvalifikationsstævne i Tyrkiet over en bokser fra Litauen. Det er første gang siden 1996, at der er dansk repræsentation i boksning ved OL. DIF godkendte udtagelsen 4. maj 2012.

Resultater 
ExCeL – 28. juli.

Bordtennis 
 Single (mænd) – 16. maj 2011
 Michael Maze: Han sikrede deltagelsen via placeringen på verdensranglisten pr. maj 2011, hvor han var nummer 21 (28 pladser uddeles på denne måde, dog kun to pr. nation)
 Allan Bentsen: Han kvalificerede sig via et kvalifikationsstævne i Doha, Qatar, hvor han blev blandt de otte bedste.

 Single (kvinder) – 13. april 2012
 Mie Skov: Hun sikrede sig deltagelsen ved et udtagelsesstævne i Luxembourg, hvor hun vandt de nødvendige tre kampe, deraf to over spillere, der var bedre placeret på verdensranglisten end hende selv. DIF godkendte udtagelsen 4. maj 2012.

Resultater 
ExCeL – 28. – 31. juli.

Brydning 
 55 kg-klassen, græsk-romersk – 21. april 2012
 Håkan Nyblom: Han sikrede sig deltagelsen, da han nåede finalen ved et kvalifikationsstævne i Bulgarien. Udtagelsen blev godkendt af DIF 4. maj 2012.

 74 kg-klassen, græsk-romersk – 21. april 2012
 Mark O. Madsen: Han sikrede sig deltagelsen, da han nåede finalen ved et kvalifikationsstævne i Bulgarien. Udtagelsen blev godkendt af DIF 4. maj 2012.

Resultater 
ExCeL – 5. august.

Bueskydning 

 Hold (kvinder) – 6. juli 2011
 Carina Rosenvinge Christiansen, Maja Jager og Louise Laursen: Med en ottendeplads ved VM i Torino i holdkonkurrencen i recurve sikrede trioen Danmark en nationskvalifikation til OL. Resultatet blev sikret med en sejr over USA med 215-211 i ottendedelsfinalen; i kvartfinalen tabte holdet med 193-203 til Indien. Holdet blev formelt udtaget af Danmarks Olympiske Komité 14. maj 2012.

 Individuelt (kvinder)
 Carina Rosenvinge Christiansen, Maja Jager og Louise Laursen: De tre skytter fra holdet blev også udtaget til den individuelle konkurrence.

Resultater 
Lord’s Cricket Ground – 27. juli – 2. august.

Cykelsport 

 Landevejscykling – linjeløb (mænd) – 16. oktober 2011
 Jakob Fuglsang, Lars Ytting Bak, Matti Breschel og Nicki Sørensen. Med en nationsplacering på UCI's verdensrangliste som nummer 14 ved afslutningen på landevejssæsonen 2011 er Danmark sikret det maksimale antal ryttere på fire til mændenes linjeløb. I begyndelsen af juli 2012 blev der sat navne på de fire danske deltagere.

 Landevejscykling – enkeltstart (mænd) – 31. oktober 2011
 Jakob Fuglsang og Lars Ytting Bak. Til enkeltstarten talte ud over Danmarks placering på UCI's verdensrangliste ved afslutningen på 2011-sæsonen også resultaterne i enkeltstart ved VM i landevejscykling 2011, og her sikrede Jakob Fuglsang med en tiendeplads sin nation en ekstra plads i disciplinen; kun otte nationer får automatisk to pladser i enkeltstarten. De to deltagere blev udvalgt i begyndelsen af juli 2012.

 Mountainbike (kvinder) – 24. maj 2012
 Annika Langvad: Med en nationsplacering på verdensranglisten som nummer 18 opnår Danmark akkurat en plads i disciplinen til OL. Pladsen gik efterfølgende til Langvad.

 BMX (mænd) – 30. maj 2012
 Morten Therkildsen: Med en placering som nummer 31 ved VM i Birmingham, England, sikrede han Danmark en plads ved OL, og han fik selv pladsen.

 Banecykling, 4 km holdforfølgelsesløb (mænd)
 Lasse Norman Hansen, Casper von Folsach, Michael Mørkøv og Rasmus Quaade. Reserve er Mathias Møller Nielsen.

 Banecykling, omnium (mænd)
 Lasse Norman Hansen.

Resultater 
Landevejscykling – The Mall og Hampton Court Palace.

Bane – Olympic Park Velodrome.

Omnium – Olympic Park Velodrome.

Mountainbike – Hadleigh Farm, Essex.

MTB-rytteren Annika Langvad udgik pga. smerter fra et brækket ribben fra et styrt i Frankrig 14 dage før OL.

BMX
Olympic Park BMX Track – 8. til 10. august.

Gymnastik 
 Trampolinspring (herrer) – 13. januar 2012
 Peter Jensen: Han opnåede en tolvteplads ved en test-event i London, hvilket var nok til at sikre ham sin tredje OL-deltagelse i træk.

Resultater 
North Greenwich Arena – 3. august.

Håndbold 

 Herrer – 29. januar 2012
 Herrelandsholdet kvalificerede sig til OL ved at blive europamester med en finalesejr på 21-19 over Serbien i Beograd. De udtagne spillere er: Niklas Landin, Marcus Cleverly, Thomas Mogensen, Rasmus Lauge, Nikolaj Markussen, Anders Eggert, Bo Spellerberg, Michael V. Knudsen, Kasper Nielsen, René Toft Hansen, Hans Lindberg, Lasse Svan Hansen, Kasper Søndergaard, Mikkel Hansen. Reserve er Lasse Boesen, der kom ind i truppen i stedet for Rasmus Lauge efter de første tre kampe. 

 Damer – 26. maj 2012
 Damelandsholdet kvalificerede sig til OL igennem den olympiske kvalifikationsturnering. De udtagne spillere er: Karin Mortensen, Christina Pedersen, Ann Grete Nørgaard, Berit Kristensen, Camilla Dalby, Christina Krogshede, Line Jørgensen, Louise Burgaard, Louise Svalastog Spellerberg, Mette Melgaard, Pernille Holst Larsen, Rikke Skov, Susan Thorsgaard og Trine Troelsen. Reserve er Mie Augustesen. Inden turneringen gik i gang blev Louise Svalastog Spellerberg skadet og måtte rejse hjem; da Augustesen ikke spiller samme plads, indkaldte landstræneren i stedet Marianne Bonde.

Resultater 
Copper Box – 28. juli – 8. august.
Herrer

Slutspil

 Damer

Damelandsholdet slutter OL på en niendeplads.

Kano og kajak 
Alle kvalifikationer er nationspladser.
 K4 1000 m (herrer) – 19. august 2011
 René Holten Poulsen, Kim Wraae, Emil Stær, Kasper Bleibach: Den danske firerkajak sikrede sig en finaleplads ved VM med en tredjeplads i semifinalen. Firerkvalifikationen giver også adgang til dansk opstilling i K2 og K1; afgørelsen heraf træffes senere. Kvartetten blev officielt indstillet af Dansk Kano og Kajak Forbund 1. juni.

 K1 500 m (kvinder) – 19. august 2011
 Henriette Engel Hansen: Hun blev nummer to i semifinalen ved VM 2011 og sikrede sig en finaleplads, som var OL-kravet.

 K1 200 m (mænd) – 21. august 2011
 Kasper Bleibach: Jimmy Bøjesen blev nummer ni ved VM 2011 og sikrede sig dermed en OL-billet. Egentlig skulle der en ottendeplads til, men da en af de foranliggende også kvalificerede sig i K2, kunne Bøjesen sikre kvalifikationen med sin niendeplads. Imidlertid mente Dansk Kano og Kajak Forbund, at Bleibach i foråret 2012 viste bedre form, og udtog derfor ham.

 K1 1000 m (mænd) – 19. august 2011
 René Holten Poulsen: Pladsen blev sikret med firerens VM-placering. Poulsen blev indstillet til pladsen af forbundet 1. juni.

 K2 1000 m (mænd) – 19. august 2011
 Kim Wraae og Emil Stær: Pladsen blev sikret med firerens VM-placering. Wraae og Stær blev indstillet til pladsen af forbundet 1. juni.

Resultater 
Eton Dorney, Buckinghamshire – 6. til 11. august.

Ridesport 
 Dressur, hold – 18. august 2011
 Anne van Olst, Nathalie zu Sayn Wittgenstein og Anna Kasprzak. Med en sjetteplads ved EM i dressur sikrede Nathalie zu Sayn Wittgenstein, Lisbeth Seierskilde, Anne van Olst og Sune Hansen en nationsplads i disciplinen. De seks bedste hold ved stævnet kvalificerede sig. Senere blev de tre nævnte ryttere udtaget.

 Dressur, individuelt
 Anne van Olst, Nathalie zu Sayn Wittgenstein, Lisbeth Seierskilde og Anna Kasprzak.

Resultater 
Greenwich Park – 2. til evt. 9. august.

(*): Anne van Olst skulle oprindeligt ride på hesten Taikoen, men da denne viste sig ikke at være helt i orden, måtte hun i stedet bruge sin reservehest, Clearwater.

Roning 

Alle kvalifikationer er nationspladser.
 Letvægtsfirer (mænd) – 2. september 2011
 Jacob Barsøe, Morten Jørgensen, Kasper Winther Jørgensen og Eskild Ebbesen: Denne kvartet, arvtagerne fra den legendariske guldfirer, opnåede en femteplads i VM-finalen i Bled, Slovenien, og opnåede dermed en nationsplads til OL. Kvartetten blev senere officielt udtaget.

 Letvægtsdobbeltsculler (kvinder) – 4. september 2011
 Anne Lolk og Juliane Elander: Parret blev nummer to i B-finalen ved VM i roning i Bled, Slovenien. Dette var netop nok til at sikre kvalifikationen, og de to kvinder blev senere officielt udtaget.

 Letvægtsdobbeltsculler (mænd) – 4. september 2011
 Mads Reinholdt Rasmussen og Rasmus Quist: Parret blev nummer fem i finalen ved VM i roning. Skønt de tidligere verdensmestre dermed ikke levede op til egne ambitioner, var placering god nok til OL-kvalifikation, og de blev senere officielt udtaget.

 Singlesculler (kvinder) – 23. maj 2012
 Fie Udby Erichsen: Hun blev nummer to ved kvalifikationsstævnet i Luzern, hvor de fire bedst placerede roere kvalificerede sig, og hun blev senere officielt udtaget til legene.

 Singlesculler (mænd) – 23. maj 2012
 Henrik Stephansen: Han blev nummer fire ved kvalifikationsstævnet i Luzern, hvor de fire bedst placerede roere kvalificerede sig til OL, og han blev senere officielt udtaget.

Resultater 
Eton Dorney, Buckinghamshire – 28. juli – 4. august.

Sejlsport 

Alle kvalifikationer er nationspladser med mindre andet er nævnt.

 Finnjolle (mænd) – 19. december 2011
 Jonas Høgh-Christensen: Med en fjerdeplads ved VM i Perth, Australien sikrede han Danmark en plads i bådtypen ved OL. Han blev udtaget til OL af DIF 4. maj 2012.

 Laser (mænd) – 19. december 2011
 Thorbjørn Schierup: Han sikrede med sine resultater ved VM i Perth Danmark en plads i denne bådtype ved OL. Schierup blev udtaget til legene af Danmarks Olympiske Komité 14. maj 2012.

 Laser Radial (kvinder) – 10. december 2011
 Anne-Marie Rindom: Ved VM i sejlsport i Australien sikredes kvalifikationen, da kun 26 nationer ud af de 29 mulige ved OL kvalificerede sig til anden runde, deriblandt Danmark med henholdsvis Maiken Schütt, Rindom, Alberte Holm Lindberg og Sarah Gunni. Rindom blev udtaget af DIF 4. maj 2012.

 49er (mænd) – 19. december 2011
 Allan Nørregaard og Peter Lang: Brødrene Simon og Emil Toft vandt den første danske VM-medalje, da de bliver nummer tre ved VM i Perth, og de sikrede samtidig Danmark en nationsplads i bådtypen. Nørgaard og Lang blev udtaget til legene af DIF 4. maj 2012.

 Matchrace (kvinder) – 5. februar 2012
 Lotte Meldgaard, Susanne Boidin og Tina Gramkov: Besætningen sikrede Danmark plads i det tolv både store felt ved OL, da de ved kvalifikationsstævnet ud for Miami besejrede en båd fra Argentina 3-2. Senere sikrede de tre sejlere sig endegyldigt billetten til OL, da de i en intern dansk match besejrede Trine Abrahamsen og hendes besætning i slutningen af februar 2012.

 RS:X (mænd) – 28. marts 2012
 Sebastian Fleischer: Han sikrede Danmark en kvoteplads ved OL med en 66. plads ved VM ud for Cadiz, hvor der var ni OL-pladser på spil blandt de nationer, der hidtil ikke havde sikret sig pladsen. Fleischers placering betød, at Danmark var ottendebedste nation blandt de ikke-kvalificerede, og resultatet blev sikret, da sejladserne for de sidste tre konkurrencedage blev aflyst pga. vejrforholdene. Fleischer blev udtaget til legene af DIF 4. maj 2012.

 Starbåd (mænd)
 Michael Hestbæk og Claus Olesen: De to mænd fik bronzemedalje ved VM i Hyeres, Frankrig, og snuppede dermed en af de fire nationspladser, der ikke på forhånd var fordelt. Hestbæk og Olesen blev senere officielt udtaget til legene.

 470-jolle (kvinder) – 18. maj 2012
 Henriette Koch og Lene Sommer: De to kvinder sikrede Danmark en OL-billet ved VM i Barcelona, hvor de blev blandt de bedste af de nationer, der ikke på forhånd var udtaget. Koch og Sommer blev senere officielt udtaget til legene.

Resultater 
Weymouth og Portland, Dorset – 29. juli – 8. august.
Mænd

Kvinder

Matchrace

Sejladsen mod Spanien blev sejlet som omkamp 6.8 efter en klage til OL-juryen. Omkampen blev også et nederlag til Danmark.
Åben række

M = Medaljesejlads

Skydning 

 Skeetskydning – 22. april 2011
 Jesper Hansen: Han sikrede Danmarks første OL-billet via en bronzemedalje ved et World Cup-stævne i Beijing. Han blev udtaget til legene af Danmarks Olympiske Komité 14. maj 2012.
 Anders Golding: Han sikrede senere Danmark yderligere en nationsbillet via en sejr i et World Cup-stævne i 2011 og blev en af de to først udtagne til legene.

 10 meter luftriffel – 18. juni 2011
 Stine Andersen: Anette Jensen sikrede en OL-nationsbillet via en 4. plads ved et World Cup-stævne i München.  Anette var ved sin kvalifikation til OL kun 0,1 point fra 3. pladsen og dermed også en bronzemedalje. Ved udtagelsen til legene foretrak Dansk Skytte Union Stine Andersen frem for Anette Jensen.
 Stine Nielsen: Hun sikrede Danmark yderligere en nationsbillet med flere topplaceringer i World Cup-stævner i 2011 og blev udtaget som en af de to første.

 Riffel, 50 m 60 skud liggende – 20. juni 2011
 Torben Grimmel: Kenneth Nielsen vandt sølv ved World Cup i München og sikrede dermed Danmark en nationsplads ved OL, idet de to bedstplacerede ved stævnet opnåede dette. Grimmel fik imidlertid pladsen, da den endelige udtagelse fandt sted.

Resultater 
Royal Artillery Barracks – 28. juli – 4. august.
Mænd

Kvinder

Efter kvalifikationen i 10 meter luftriffel lå 5 skytter lige med 397 points og skulle ud i omskydning om de sidste 4 finalepladser. Stine Andersen endte som nummer 5 i omskydningen og nåede således ikke finalen.

Svømning 

 1500 m fri (mænd) – 31. juli 2011
 Pál Joensen: Han blev nummer fire i tiden 14:46,33 ved VM i svømning 2011 i Shanghai. Tiden var 25 sekunder under kvalifikationskravet. Joensen havde i øvrigt allerede klaret kvalifikationskravet i det indledende heat dagen før, da han svømmede i tiden 14:56,66. Som færing indgår Joensen blandt de danske olympiske deltagere, idet IOC kun anerkender formelt selvstændige nationer til de olympiske lege. DIF udtog ham formelt 4. maj 2012.

 400 m fri (mænd) – 24. juli 2011
 Mads Glæsner: Han blev nummer 12 i tiden 3:48,41 ved VM i svømning 2011 i Shanghai. Tiden var et halvt sekund under kvalifikationskravet.
 Pál Joensen: Han vandt guld i finalen i 400 m fri ved Danish Open 2012 med tiden 3:46.84, som var ny færøsk rekord. Tiden var to sekund under kvalifikationskravet. Han blev formelt udtaget til legene  af DIF 4. maj 2012.

 4 x 100 m fri (kvinder) – 24. juli 2011
 Pernille Blume, Mie Ø. Nielsen, Lotte Friis og Jeanette Ottesen Gray: Kvartetten satte dansk rekord med tiden 3:39,48 og opnåede en finaleplads ved VM i svømning 2011, hvilket var nok til nationskvalifikationen. De fire svømmere blev udtaget til løbet ved OL af DIF 4. maj 2012.

 100 m brystsvømning (kvinder) – 25. juli 2011
 Rikke Møller Pedersen: Hun svømmede i indledende løb til VM i svømning 2011 på tiden 1:07,80 og blev nummer syv. Dette var nok til at sikre hende kvalifikationen. DIF udtog hende formelt til disciplinen 4. maj 2012.

 400 m fri (kvinder)
 Lotte Friis: Hun kvalificerede sig ved VM i svømning 2011 i Shanghai. Hun blev formelt udtaget til disciplinen af DIF 4. maj 2012.

 100 m butterfly (kvinder)
 Jeanette Ottesen Gray: Hun blev formelt udtaget til disciplinen af DIF 4. maj 2012.

 4 x 100 m medley (kvinder) – 30. juli 2011
 Mie Ø. Nielsen, Rikke Møller Pedersen, Jeanette Ottesen Gray og Pernille Blume: Kvartetten blev nummer ni og sikrede dermed Danmark en nationskvalifikation i disciplinen ved at være blandt i tolv bedste. Kvartetten blev formelt udtaget til disciplinen af DIF 4. maj 2012.

 100 m fri (kvinder)
 Jeanette Ottesen Gray
 Pernille Blume: Hun kvalificerede sig med tiden 54,06 ved Danish Open til OL. Hun blev formelt udtaget til disciplinen af DIF 4. maj 2012.

 50 m fri (kvinder) – 30. juli 2011
 Jeanette Ottesen Gray: Hun svømmede sig i semifinalen i 13. bedste tid ved VM i svømning 2011 i Shanghai, hvilket var nok til OL-kvalifikationen. Hun blev formelt udtaget til disciplinen af DIF 4. maj 2012.
 Pernille Blume

 100 m rygsvømning (kvinder) – 24. marts 2012
 Mie Ø. Nielsen: Hun kvalificerede sig til OL ved at vinde Danish Open i tiden 59,69, hvilket betød en forbedring af den nordiske rekord og var årets tredjehurtigste tid i verden. Hun blev formelt udtaget til disciplinen af DIF 4. maj 2012.

 800 m fri (kvinder)
 Lotte Friis: Hun blev formelt udtaget til disciplinen af DIF 4. maj 2012.

 200 m brystsvømning (kvinder)
 Rikke Møller Pedersen: Hun blev formelt udtaget til disciplinen af DIF 4. maj 2012.

 4 × 200 m fri (mænd)
 Mads Glæsner, Daniel Skaaning, Anders Lie og Pál Joensen: Kvartetten svømmede ved Danish Open i tiden 7:15,38, hvilket var under det danske krav og under det internationale "selection time". Der var imidlertid kun fire nationspladser tilbage i disciplinen, og om Danmark ville få en af disse, blev først afgjort i juni 2012. FINA tildelte 5. juni en af de fire pladser til Danmark, og Dansk Svømmeunion udtog samtidig de fire svømmere til legene.

 100 m rygsvømning (mænd)
 Mathias Gydesen: Gydesen var 1/100 sekund fra at opfylde OL-kravet ved et stævne i Indianapolis, USA, og senere fik Danmark på den baggrund af det internationale forbund FINA en kvoteplads, som gik til Gydesen.

Resultater 
Aquatics Centre – 28. juli – 4. august.
Mænd

Kvinder

Tennis 

 Damesingle – 7. juni 2012
 Caroline Wozniacki: De 56 højstplacerede på verdensranglisten pr. 11. juni 2012 kvalificerede sig til legene (højst fire fra hver nation), og Wozniackis plads som nummer 9 kunne ikke komme i fare, hvorfor hun blev udtaget nogle dage før den officielle dato.

Resultater 
Wimbledon – 28. juli – 2. august.

Triatlon 

 Kvinder – 30. maj 2012
 Helle Frederiksen og Line Jensen: Begge kvalificerede sig via deres placering på Den Internationale Triatlon Unions rangliste som henholdsvis nummer 38 og 43 ud af de 55 kvinder, der kommer til OL. Begge kvinder kvalificerede sig ud fra ranglisteplaceringen 30. maj 2012 og blev officielt udtaget nogle dage senere.

Resultater 
Hyde Park – 4. august. 

 Transition 1: Svømme-cykle-skift.
 Transition 2: cykle-løbe-skift.

Referencer

Eksterne henvisninger 
 Officiel side for dansk deltagelse i sommer-OL 2012

2012
Lande ved sommer-OL 2012